कथासाहित्य (संस्कृत)
सेंकडों वर्षों से संस्कृत भाषा में निबद्ध कथाओं का प्रचुर साहित्य उपलब्ध है जिसका उद्देश्य मनोरंजन और उपदेश प्रदान करना - दोनों ही हैं । कथासाहित्य से संबद्ध ग्रंथों के आलोचन से स्पष्ट हो जाता है कि संस्कृत साहित्य में तीनों प्रकार की कहानियों के उदाहरण मिलते हैं जो वर्तमान समय में पश्चिमी देशों में (१) फ़ेअरी टेल्स (परी-कथाओं ), (२) फ़ेबल्स (जंतुकथाएँ) तथा (३) डायडेक्टिक टेल्स (उपदेशमयी कहानियाँ) जैसे तीन प्रमुख वर्गों में रखी जा सकती हैं।